Foto: Reuters BMT tuzilmasiga kiruvchi Xalqaro mehnat tashkiloti hisobotiga ko‘ra, jahonda ishsizlar soni o‘sib, 192,7 mln kishilik rekord darajaga yetdi. Hisobotda ta’kidlanishicha, hozirda Yer aholisining 5,6 foizi ishsiz sanaladi. 2016 yil bilan taqqoslaganda ishsizlar soni 2,6 mln kishiga ortgan. Xalqaro mehnat tashkiloti taxminiga ko‘ra, 2018 yilda ishsizlikning umumiy darajasi 0,1 foizga pasayishi kerak.